Technoblade

Alexander (1 Jun 1999 – Jun 2022), dikenali dalam talian dengan alias Technoblade, ialah YouTuber Amerika dan personaliti internet yang terkenal dengan video Minecraft dan strim langsungnya di saluran YouTube-nya serta penglibatannya dalam kumpulan Dream SMP. , salurannya mempunyai lebih daripada 12 juta pelanggan. Technoblade meninggal dunia pada Jun 2022 akibat sarkoma merebak.

Kerjaya 
Technoblade mendaftarkan saluran YouTube-nya pada 28 Oktober 2013.  Kandungan Technoblade terutamanya berkisar tentang permainan video Minecraft, dan beliau sering mengunjungi pelayan permainan mini Hypixel; beberapa permainan mini pelayan, seperti Bedwars dan Skywars, juga menjadi subjek kebanyakan kandungannya.

Dalam satu video, Technoblade mengalahkan Minecraft dalam mod tegar (hardcore) dengan stereng.

Populariti Technoblade melonjak pada 2019 berikutan beberapa kemenangannya dalam kejohanan "Minecraft Monday" oleh YouTuber terkenal, Keemstar. Technoblade kerap menyertai kejohanan Minecraft Championship bersama personaliti YouTube Minecraft yang lain, dan telah dipetik oleh Cale Michael dari Dot Esports sebagai "salah seorang pemain Minecraft terbaik dalam bidang penghasilan konten, terutamanya dalam acara pemain-lawan-pemain". Menjelang akhir tahun 2021, saluran utama Technoblade telah mencapai 10 juta pelanggan, yang telah menjadi matlamatnya sejak berumur 13 tahun. Pada saat kematiannya (Jun 2022), saluran YouTube utamanya telah mencapai 10.8 juta pelanggan.

Technoblade mempunyai persainganan mesra dengan sesama YouTuber Minecraft Dream. Beliau juga merupakan ahli pelayan Dream SMP Minecraft, dan kerap menyiarkan konten berkenaannya. Kedua-duanya mendapat pengiktirafan tersaing bagi gelaran "pemain Minecraft terbai" dalam kalangan peminat mereka, dihoskan oleh MrBeast. Sebagai tindak balas kepada diagnosis kanser Technoblade pada akhir Ogos 2021, Dream menderma $21,409 kepada penyelidikan kanser.

Kehidupan peribadi 
Banyak tentang kehidupan peribadi Technoblade adalah tidak diketahui. Dengan pengakuannya sendiri, beliau "menyakat" penontonnya dengan mendedahkan butiran palsu tentang hidupnya dan pernah menipu penontonnya untuk mempercayai namanya ialah "Dave"; gurauan ini diterima umum sebagai nama sebenarnya sehingga video pengumuman kematiannya.

Technoblade berkata di Twitter bahawa beliau tinggal di San Francisco, California.   Beliau diketahui menghidap ADHD.

Diagnosis kanser dan kematian 
Perjuangan Technoblade dengan kanser sebelum ini telah dihebahkan dalam kalangan peminatnya dan beliau mendedahkan diagnosisnya pada Ogos 2021. Pada 28 Ogos 2021, satu video telah dimuat naik mendedahkan beliau disahkan menghidap sarkoma selepas mengalami sakit di lengan kanan dan benjolan di bahu. Kemoterapi dan terapi radiasi terbukti tidak berjaya tatkala ahli terapinya menyatakan bahawa lengannya mungkin perlu dipotong. Pada Disember 2021, Technoblade berjaya menjalani pembedahan menyelamat anggota badan tanpa perlu memotong lengannya.

Pada 30 Jun 2022, sebuah video telah dimuat naik ke saluran YouTube Technoblade di mana bapanya mengumumkan bahawa beliau telah meninggal dunia akibat kansernya yang telah merebak (metastasis). Beliau membaca mesej yang ditulis Technoblade dalam saat-saat akhir hayatnya, dan berkata bahawa hasil daripada jualan cenderamata akan disalurkan kepada Yayasan Sarcoma Amerika. Wang yang diperoleh daripada video dan barangan Technoblade juga akan digunakan untuk membiayai pendidikan kolej adik-beradiknya "jika mereka mahu". Video itu berakhir dengan mesej bertulis daripada ibu Technoblade. Penghormatan video itu menjadi video sohor kini teratas di YouTube kemudian hari itu, melepasi 30 juta tontonan dalam 24 jam pertama. Ia telah dilihat lebih 40 juta kali  . Salurannya memperoleh lebih daripada 1,500,000 pelanggan selepas kematian.

Technoblade pada asalnya merancang untuk menulis dan merakam video itu sendiri sebelum kematiannya, tetapi tidak berupaya akibat keadaannya yang tenat dan faktor-faktor lain.

Reaksi dan penghormatan 
Beberapa YouTuber, termasuk Dream dan ahli SMP Dream yang lain, menyatakan ucapan takziah, sokongan dan kekaguman mereka dalam talian.  Simon Collins-Laflamme, pengasas bersama Hypixel, mengeluarkan kenyataan yang sama. Elon Musk memberi penghormatan kepada Technoblade di Twitter dengan petikan daripada Sonic the Hedgehog dalam Wreck-It Ralph. YouTube mengucapkan takziah kepada keluarga, rakan dan peminatnya selepas video itu dikeluarkan. Akaun Twitter rasmi Minecraft juga menulis ucapan takziah dan Yayasan Sarcoma Amerika menghantar ucapan takziah kepada keluarga. Dalam satu kenyataan, Ketua Pegawai Eksekutif yayasan itu, Brandi Feiser, berkata bahawa Technoblade telah mengumpulkan lebih $500,000 USD untuk menyokong penyelidikan sarkoma sepanjang hayatnya. Menurut Polygon, Technoblade ialah "salah satu personaliti Minecraft yang paling terkenal." 

Dalam temu bual dengan The New York Times, Don Pireso, pentadbir utama Hypixel, menyatakan bahawa keluarga Technoblade tidak akan memberikan sebarang komen lanjut mengenai pemergiannya kerana "video yang mereka kongsikan mengandungi semua maklumat yang mereka selesa berkongsi pada masa ini." Pasukan Hypixel juga mewujudkan ruang digital dalam pelayan Minecraftnya di mana peminat boleh menggunakan buku dalam permainan dan item pena bulu untuk menulis mesej satu halaman yang akhirnya akan dihantar kepada keluarga Technoblade.

Pada 2 Julai 2022, Mojang menambahkan penghormatan kepada Technoblade pada imej pelancar Minecraft: Edisi Java. Imej diubah suai ini memaparkan mahkota dipakai pada khinzir Minecraft, merujuk kepada persona Technoblade.

Rujukan

Pautan luar 

 
 Technoblade's second channel: Technothepig di YouTube
Kematian 2022
Kelahiran 1999